Rozsudok Všeobecného súdu (deviata komora) z 11. septembra 2014 – Galileo International Technology/ÚHVT – ESA a Komisia (GALILEO)
(vec T‑450/11)
„Ochranná známka Spoločenstva – Námietkové konanie – Prihláška obrazovej ochrannej známky Spoločenstva GALILEO – Skoršie slovné ochranné známky Spoločenstva GALILEO – Relatívny dôvod zamietnutia – Neexistencia pravdepodobnosti zámeny – Článok 8 ods. 1 písm. b) nariadenia (ES) č. 207/2009 – Neexistenciu podobnosti medzi predmetnými tovarmi a službami“
1.                     Ochranná známka Spoločenstva – Procesné ustanovenia – Odôvodnenie rozhodnutí (článok 296 ZFEÚ; nariadenie Rady č. 207/2009, článok 75) (pozri bod 31)
2.                     Ochranná známka Spoločenstva – Opravné prostriedky – Žaloba pred súdom Únie – Rozhodnutie oddelenia Úradu, ktoré bolo súčasťou rozhodnutia odvolacieho senátu (pozri bod 35)
3.                     Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky zapísanej pre zhodné alebo podobné tovary alebo služby – Pravdepodobnosť zámeny so skoršou ochrannou známkou – Kritériá posúdenia [nariadenie Rady č. 207/2009, článok 8 ods. 1 písm. b)] (pozri body 38, 39, 41)
4.                     Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky zapísanej pre zhodné alebo podobné tovary alebo služby – Podobnosť medzi dotknutými tovarmi alebo službami – Kritériá posúdenia [nariadenie Rady č. 207/2009, článok 8 ods. 1 písm. b)] (pozri bod 45)
5.                     Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky zapísanej pre zhodné alebo podobné tovary alebo služby – Pravdepodobnosť zámeny so skoršou ochrannou známkou – Obrazová ochranná známka GALILEO a slovné ochranné známky GALILEO [nariadenie Rady č. 207/2009, článok 8 ods. 1 písm. b)] (pozri body 55, 65, 66, 70, 72, 85)
6.                     Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky zapísanej pre zhodné alebo podobné tovary alebo služby – Podobnosť medzi dotknutými tovarmi alebo službami – Doplňujúci charakter tovarov alebo služieb [nariadenie Rady č. 207/2009, článok 8 ods. 1 písm. b)] (pozri body 56, 57, 64)
Predmet
Žaloba podaná proti rozhodnutiu prvého odvolacieho senátu ÚHVT zo 14. apríla 2011 (vec R 1423/2005 1) týkajúcemu sa námietkového konania medzi spoločnosťou Galileo International Technology LLC a Európskou úniou
Výrok rozsudku
1.
Žaloba sa zamieta.
2.
Galileo International Technology LLC znáša svoje vlastné trovy konania a je povinná nahradiť trovy konania, ktoré vznikli ÚHVT.
3.
Európska komisia a Európska vesmírna agentúra znášajú svoje vlastné trovy konania.